cyanic-selkie/wikianc huggingface dataset:
Булимија
Опис
Булимијата може да се јави одделно или наизменично со анорексијата. Во тој наизменичен причинител - што се јавува приближно во секој петти случај - девојката извесно време не сака да јаде, подготвувајќи се за прејадување: можеби, во фазата на нејадење употребува и средства за потиснување на апетитот. Освен совпаѓањето, овие две нарушувања се поврзуваат со некои различни црти на личноста: анорексичарите се склони кон потиснување на сите нагони, вклучувајќи ги и сексуалните; заболените од булимија, од друга страна, обично си ги задоволуваат своите желби, претерувајќи, запаѓајќи во неволји со дрога, промискуитетно однесување, крадење во продавници или неконтролирано купување.
Општата здравствена состојба на луѓето заболени од булимија зависи од тоа колку често се прејадуваат и празнат. Таквото лице може да повраќа повремено (еднаш месечно) или многу често (многупати на ден). Телесните последици вклучуваат отекување на желудникот или панкреасот, воспаление на хранопроводот, зголемени плункови жлезди, расипување на забите и болести на непцата поради повраќање на желудочните киселини. Со честото повраќање, исто така, се трошат водата и калиумот во телесните ткива, што предизвикува нарушен ритам на срцето, стегање на мускулите, дури и одземеност. Во потешки случаи, некои од овие телесни проблеми можат да доведат до смрт. Уште една опасност е самоубиствената депресија.
Булимијата е вистинска болест и луѓето заболени од неа обично не можат свесно да ја контролираат без стручна помош. Предупредувањата на семејството и пријателите да престанат со таквото однесување во најдобар случај се бесполезни, а во најлош имаат токму спротивен ефект.
Причинители
Се смета дека притисоците и судирите во семејството, како и претераниот стрес на работното место, се важна причина за булимијата. Булимичарката обчно е личност која сака премногу да постигне и се стреми кон совршенство, а чувствува дека не може да ги задоволи очекувањата на своите родители. Нејзиното самопочитување е на ниско ниво и таа страда од депресија. Можеби како дете била физички или сексуално малтретирана: околу половина од сите заболени од булимија, во минатото имаат искуство на малтретирање.
Лекување
Психотерапија - често комбинирана со антидепресиви - е почетниот начин на лекување, заедно со совети за исхраната. Се разбира, најдете психолог или псхијатар кој има искуство во решавањето на нарушувањата поврзани со исхраната. Тоа важи и за советувањето во поглед на исхраната, без разлика дали пациентот ќе оди кај семејниот лекар или кај друго здравствено стручно лице. Клиниките специјализирани за нарушувањата во исхраната можат да обезбедат услуги на психијатар, психотерапевт и нутриционист. Сите вклучени терапевти би требало да дејствуваат во тесна меѓусебна соработка.
Конвенционална медицина
Психолошкото лекување на булимијата може да вклучува поединечна, семејна или групна психотерапија. Исто така, често се припишува бихевиористична или когнитивна терапија. Бихевиористичката терапија се сосредоточува на менувањето на навиките (прејадувањето и празнењето во овој случај); сеансите обично се посветуваат на анализирање на однесувањето и смислување на начин како тоа да се измени, а меѓу сеансите пациентката се придржува кон точно одредените упатства. Когнитивната терапија, исто така, се сосредоточува на вообичаеното однесување; нејзината цел е да ги проучи и да се спротивстави на негативните мисли кои се наоѓаат во заднината на деструктивните навики. Поединечната или групната психотерапија се сосроточува на емоционалните искуства и односи што се вистински причинител за булимијата.
Антидепресивите, во комбинација со психолошките облици на лекување, сега се едни од основните облици на лекување на булимијата. Изгледа дека селективните инхибитори на повторното чување на серотонинот, како сертралин и флуоксетин, помагаат над трицикличните антидепресиви, како што се амитриптилин и имипрамин.
Алтернативни начини на лекување
Повеќето алтернативни облици на лекување на булимијата не ги опфаќаат причинителите што се наоѓаат во коренот на нарушувањето, но можат да помогнат во смирувањето на некои телесни тегоби што се последица на нарушувањето. Важно е да се посоветувате со стручни лица кои се искусни во решавањето на нарушувањата поврзани со исхраната.
Лекување со лековити билки
Употребете кој било начин на лекување со лековити билки кои ја намалуваат анксиозноста или депресијата. За смирување на болките во желудникот или воспаленијата на усната празнина, пробајте корен од бел слез (Althaea officinalis) или прав од брест (Ulmus fulva).
Хомеопатија
Хомеопатската медицина дава многу корисни рецепти за нарушувањата поврзани со исхраната. Во тешки случаи, каде конвенционалната медицина не била успешна, размислете за можноста да побарате хомеопат кој имал искуство со лекувањето булимија.
Психосоматско лекување
Телесните вежби како јога, тај чи, кигонг и танцот можат да им помогнат на луѓето заболени од булимија во поглед на проблематичната слика што ја имаат за своето тело. Повторното програмирање на менталните процеси за да се стекне контрола врз циклусите на прејадување и празнење е вториот пристап. Можат да помогнат или хипнотерапијата или ЕЕЦ биофидбекот (biofeedback). Се разбира, разговарајте со стручно лице за хипнотерапија или биофидбек за нивното искуство во лекувањето на нарушувањата поврзани со исхраната.
Исхрана
Исхраната без шеќер и богата со хранливи материи може да помогне да се намали прејадувањето. Исто така, се препорачува да се исфрлат алкохолот, кофеинот, средствата за засилување на вкусот (солта) и цигарите. Исто така, важно е да се јаде разновидна храна, како и секојдненво да се зема дополнително количество витамин Ц (1000 мг), витамини од групата Б (50 мг) и мултивитамински/мултиминерални додатоци во исхраната.
Пјетро Бадољо
Пјетро Бадољо (Pietro Badoglio) Грацано Монферато, 28 септември 1871 — Грацано Бадољо 1 ноември 1956 бил италијански војсководец и политичар. Завршил воена академија во Торино. Во италијанската војска служел од 1892 и како артилериски поручник учествувал во колонијалните војни: етиопскиот воен поход во 1892 година како и во либијската офанзива против Турција од 1911 до 1912. Учесник во Првата светска војна. Во 1919 година избран е за сенатор, а подоцна работел и во дипломатијата, меѓу другото бил амбасадор на Италија во Бразил. По Првата светска војна го добил чинот маршал и помеѓу 1929 и 1933 година вршел должност на генерален гувернер на Либија. Од кралот Викторио Емануел III ја добил титулата кнез на Адис Абеба и именован е за гувернер и вицекрал на Етиопија.
Од 1940 година бил началник на генералштабот. Спротивставувајќи се на учеството на Италија во Втората светска војна, по агресијата на Грција поднесува оставка. Бадољо на 26 јули 1943 година именуван е за премиер откако кралот го сменил Мусолини од таа функција. Го потпишал актот за безусловна капитулација на Италија, а подоцна објавил војна на Германија. Останал премиер сè до ослободувањето на Рим 1944 година.
Кадифената покривка
Содржина
Книгата е составена од шест подолги раскази (кои таа ги нарекува новелети), посветени на седум жени од историјата: Мари-Мадлен де Бренвилие, Марта Марек, Бел Ганис, Жана Лорет, Магзин Пипо, Мара Бунева и Менча Карничу. Инспирацијата да пишува за овие ликови авторката ја добила од „Енциклопедија на убијци“ издадена од „Детска радост“ во 1998 година.
За книгата
Во книгата Николова раскажува приказни и гради психолошки портрети на овие сомнителни и спорни историски ликови при што психолошките скици ги прави без дидактичност и без објаснувања, туку преку нарацијата, ситуациите и општиот контекст.
Шеневерде
Шеневерде (Schönewörde) — општина во округот Гифхорн, во сојузната покраина Долна Саксонија, Германија.
Географија
Шеневерде се наоѓа помеѓу природните паркови Зидхајде и Елм-Лапвалд на реката Изе.
Етиопска Висорамнина
Етиопската Висорамнина е огромно планинско подрачје и е тешко достапна. на неа се наоѓа тектонското езеро Тана. Од него истекува реката Син Нил, долга 1 600 км, која има големо количество на вода. Највисок врв е Рас Дашен (4 623 м). Од етиопските планински височини, влагодарение на големите врнежи, се спуштаат поголем број реки. На Етиопската Висорамнина домородечкото население издвојува 3 висински зони и тоа: Комо - до околу 1 700 м.н.в., мошне топла, слабо населена и обрасната со тропска вегетација; Воина Дега, кја има суптропска клима, се простира од 1 700 - 2 500 м.н.в. и е најгусто населена и најдобро обработлива; третата висинска зона е наречена Дега и се простира над 2 500м височина. Етиопската Висорамнина се одликува со умерена и поладна клима. На неа преовладуваат ливади, пасишта и житни култури, кои достигнуваат до 3 900м височина, а развиено е и сточарстовото, односно одгледувањето на говеда, овци и кози.
Кларк (округ во Алабама)
Кларк (Clarke County) е округ во сојузната американска држава Алабама. Главен град на округот е градот Гроув Хил. Според пописот во САД од 2010 година, бројот на населението во округот изнесува 25,833 жители.
Географија
Округот зафаќа површина од 3,244 км2, од кои 3,207 km? се копно, а останатите 37 км2 вода. Се граничи со окурзите:
Демографија
Според пописот во 2000 година, округот броел 27,867 жители, 10,578 домаќинсства 7,700 семејства. Густината на населеност изнесувала 9 жители/км2. 55.94% од населението го сочинувале припадници на белата раса, а 43.02% на црната.
Дивисион 1 (Франција) 1932-1933
Дивисион 1 1932-1933 била првата професионална фудбалска сезона во Франција. Олимпик Лил ја освоил титулата откако во финалето го совладале Кан.
Група А
(Victory:2 points, Draw:1 point, Defeat:0 points)
Група Б
(Победа:2 бода, Нерешено:1 бод, Пораз:0 бодови)
Знаме на Ромите
Знамето на Ромите (ромски: O styago le romengo) е меѓународно знаме на ромскиот народ. Усвоено е на првиот конгрес на Ромите во 1971 година, одржан во Лондон. Знамето се состои од сина и зелена боја кои ги претставуваат небото и земјата. На средината на знамето се наоѓа тркало, црвена чакра, кое ја претставува миграцијата на Ромите.
Црква „Св. Никола“ - Попадија
'''Св. Никола''' — православна црква во велешкото село Попадија, Општина Чашка. Му припаѓа на Велешкото архијерејско намесништво во Повардарската епархија на МПЦ - ОА.
Драгица Калдараш
Драгица Калдараш (Вршац, 5 февруари 1958 година) е ромска поетеса, член на Здружението на писатели на Србија.
Родена е на 5 февруари 1958 година во Вршац. Го завршила првиот степен на Педагошката академија „Жива Јовановиќ“. Едно време работела како наставничка по ромски јазик со елементи на национална култура во три основни училишта во градот, а подоцна ја подготвувала и била домаќин на програмата „Романо ило“ (Ромско срце) на ВАП радио. Денес таа е пензионер и основач на Културно-образовното друштво на Ромите „Сонце-Кхам“ во Вршац, кое ја негува културата на Ромите.
Поезијата на Драгица Калдараш се одликува со ромскиот живот и судбината на Ромите. Второто издание на збирката песни „Халеевата Комета“ победи на меѓународниот литературен натпревар „Амико Ром“ (Пријатели на Ромите) во Ланчијано, Италија. Првата објавена книга на Драгица Калдараш е преведена во антологијата на ромски писатели ширум светот, издадена во Америка. Таа е еден од основачите на Матица на Ромите во Нови Сад во 1995 година.
Аркус котангенс
Аркус котангенс – функција инверзна на котангенсната функција во ограничениот интервал [-π/2,π/2]. Се користи се за одредување на големина на агол во овој опсег, кога е позната вредноста на неговиот котангенс. Може да се дефинира со следната формула:
При што треба да важи -{x}- е различно од нула.
Формули
Формули кои се поврзани со аркус котангенс:
Извод
Изводот на аркус котангенс е:
Претставување во форма на интеграл
Претставена во форма на интеграл аркус котангенс е:
Претставување во форма на бесконечна сума
Претставена во форма на бесконечна сума аркус котангенс е:
Кашмирска нова година
Наврех, или кашмирската нова година, - прославување на првиот ден од кашмирската нова година од страна на кашмирските пандити. Се одржува на првиот ден од светлата половина на месецот чаитра (март-април) од кашмирскиот хиндусов календар.
Обреди
Во пресрет на новата година, свештеникот (кулгуру) од семејството обезбедува религиозен алманах (накипатра) за следната година и свиток (креел пач) на месната божица. Тогаш вообичаената голема чинија (тали) е исполнета со ориз и приноси како алманах, свиток, суво и свежо цвеќе, билки, нова трева, урда, ореви, пенкало, сад за мастило, златни и сребрени монети, сол, варен ориз, пченица колачи и леб и покриени во пресрет на Наврех. Приносите претставуваат молитви за храна, знаење и богатство. На денот на новата година, членовите на семејството се собираат заедно, го откриваат талито и ја гледаат на светиот ден. Оревите од талито паѓаат во реката во знак на благодарност. Тогаш, членовите на семејството нудат ориз од куркума како путер ги (тахри) на божицата во храмот и бараат благослови.
Умерн
Умерн (Ummern) — општина во округот Гифхорн, во сојузната покраина Долна Саксонија, Германија.
Местоположба
Леталиштето Умерн се наоѓа 3 километри северно од селото.
Општински единици
Кон општината припаѓаат следниве места: Умерн и Полхефен.
Скиентологија
Скиентологијата е учење за духот и за неговиот однос кон себеси, универзумите и другите живи форми, создадено во 1952 година од страна на Рон Хабард, под името Дијанетика. Земено од латинскиот збор scio - „знаење“ во потполна смисла на зборот и грчкиот збор logos - „учење за“. Сам по себе, зборот значи „да знаеш како да знаеш“. Скиентологијата е „рута“, пат, а не дисертација или наметливо самоуверено знаење. Низ нејзините вежби и изучување, човек сам може да ја открие вистината. Затоа, технологијата не е образложена како нешто во кое треба да се верува, туку како нешто кое треба да се прави.
Скиентологијата е едно тело на знаење кое се протега од одредени фундаментални вистини. Оние што го заземаат примарното место меѓу овие вистини се:
Исто така, Скиентологијата смета дека човекот е во основа добар и дека неговиот духовен спас зависи од него самиот, од неговите пријатели и од неговото постигнување на братство со универзумот.
Крајната цел на Скиентологијата е вистинско духовно просветлување и слобода за единката.
Антониј II Цариградски
Антониј II Цариградски — Вселенски патријарх од 893 до 12 февруари 901 година.
Живот
Монах на возраст на 12 години, Антониј I станал свештеник и опат во неименуван манастир. Го привлекол вниманието на Стилијан Заутца, семоќниот министер на Лав VI. Антониј го поддржал Лав против поранешниот патријарх Фотиј I Цариградски, и придонел кон помирувањето во црквата со постигнување на компромис меѓу поддржувачите на Фотиј и Игнатиј. Царот го назначил Антониј за патријарх по смртта на сопствениот брат, Стефан I Цариградски во 893 година.
Антониј II бил скромен човек, кој најчесто водел добтроволни манастирски организации при што го основал и преизградил Каулејскиот манастир со помош на имоераторот, кој проповедал на осветувањето на црквата. Погребан е во црквата на својот манастир, Антониј се смета за одговорен на голем број на чуда. Бил канонизиран за светец од страна на православната и католичката црква и неговиот празник се слави на 12 февруари.
Talk That Talk
Talk That Talk е шестиот студиски албум од барбадоскатa пејачка Ријана,издаден на 18 ноември, 2011,, година преку „Def Jam Recordings“. Како извршен продуцент на албумот, Ријана кpиe различни производители за соработка вклучувајќи ги Алекс де Кид, г-дин Бангладеш, Калвин Харис, д-р Лука, „Stargate“ и „The-Dream“. Албумот припаѓа на жанровите поп, денс-поп и Р&Б, но, исто така, вклучува различни други жанрови, како што се хип-хоп, електро хаус, дабстеп и денсхол. Албумот доби генерално поволни критики од музичките критичари. Дебитираше на број три на Американскиот „Billboard 200“. Албумот се рангираше на прво место во Австрија, Нов Зеланд, Норвешка, Швајцарија и Обединетото Кралство. Пет синглови биле peализиpани од албумот и тоа cинглови како: „We Found Love“, „You Da One“, „Talk That Talk“ и peмикcoт на парерот Џеј-Зи за „Birthday Cake“.
NGC 1945
NGC 1945 — оддавна маглина во соѕвездието Златна Рипка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1945 се споменува и како ESO 85-EN83.
Откривање
Објектот е откриен на 6 ноември 1826 година од страна на Џејмс Данлоп, со помош на рефлекторски телескоп, чијашто леќа имала пречник од 9 см.
Податоци од набљудување
Според морфолошката класификација на галаксиите, NGC 1945 е од видот EN.
Други поделби
Проучување на NGC 1945 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 445; додека во Каталогот на основни ѕвезди (GSC) е групиран под бројот 8890.
Спорт Прес
Спорт Прес беше спортски дневен весник кој излегуваше во Македонија секој ден освен недела од ноември 2009 до април 2010 година. Првиот број излезе на 18 ноември 2009 година, последниот на 20 април 2010 година. Излегле вкупно 125 броја.
Алуминиум хидрид
Алуминиум хидрид (исто така познат како алан и алуман) е неорганско соединение со формула AlH3. Аланот и неговите деривати се вообичаени редукциони (адиција на хидрид) реагенси во органската синтеза кои се користат во раствор и во лабораториски и во индустриски размери. Во растворот - обично во етерични растворувачи како тетрахидрофуран или диетил етер - алуминиум хидридот формира комплекси со Луисовите базите и реагира селективно со одредени органски функционални групи (на пр., со карбоксилни киселини и естри на органски халиди и нитро групи) и иако не е реагенс по избор, може да реагира со повеќекратни врски јаглерод-јаглерод (т.е. преку хидроалуминација). Со оглед на неговата густина и со содржина на водород од редот од 10% по маса, некои форми на алан се, од 2016 година, активни кандидати за складирање на водород и така за производство на енергија во апликациите на горивни ќелии, вклучително и електрични возила. Од 2006 година беше забележано дека е потребно понатамошно истражување за да се идентификува ефикасен, економичен начин за враќање на процесот, регенерирање на алан од потрошен алуминиумски производ.
Цврстиот алуминиум хидрид, или алан, е безбоен и неиспарлив, а во најчестата форма на реагенс тој е високо полимеризиран вид (т.е. има повеќе единици AlH3 кои се самоповрзани); се топи при распаѓање на 110 °C. Иако не се спонтано запаливи, аланските цврсти материи и раствори бараат мерки на претпазливост при употреба слично на другите високо запаливи метални хидриди и мора да се ракуваат и складираат со активно исклучување на влага од околината. Аланот се распаѓа при изложување на воздух (главно поради поволната влага), иако пасивацијата - овде, овозможувајќи развој на инертна површинска обвивка - во голема мера ја намалува стапката на распаѓање на препаратите од алан.
Форма и структура
Како што се користи во вообичаени лабораториски услови, аланот е „високо полимерен“, структурно, а неговата формула понекогаш е претставена како (AlH3)n, каде што вредноста или опсегот на „n“ не се дефинирани. Таквите препарати на алан се раствораат во тетрахидрофуран (THF) или диетил етер (етер). Цврстиот алан може да се таложи од етер, а брзината на неговото правење варира во зависност од начинот на подготовка на растворот од алан.
Структурно, аланот може да прими бројни полиморфни форми - од 2006 година, познати се „најмалку 7 несолвирани фази AlH3" : α-, α’-, β-, γ-, ε-, and ζ-алани. ; од овој датум, додадени се уште два, δ- and θ-алани. Секој има различна структура, а α-аланот е термички најстабилен полиморф. На пример, кристалографски, α-аланот усвојува кубна или ромбоедрална морфологија, додека α’-аланот формира иглични кристали, а γ-аланот формира снопови од споени игли. Кристалната структура на α-аланот е одредена и содржи алуминиумски атоми опкружени со шест октаедрално ориентирани атоми на водород кои се премостуваат со шест други атоми на алуминиум (види табела), каде што растојанијата Al-H се сите еквивалентни (172 pm) и аголот Al-H-Al е 141°.
Кога β- и γ-аланите се произведуваат заедно, тие се претвораат во α-алан при загревање, додека δ-, ε- и θ-аланите се произведуваат во други услови на кристализација; иако тие се помалку термички стабилни, полиморфите δ-, ε- и θ-алан не се претвораат во α-алан при загревање.
Под посебни услови, неполимерните алани (т.е. молекуларни форми на нив) може да се подготват и проучуваат. Мономерниот AlH3 е изолиран на ниска температура во цврста матрица на благороден гас каде што се покажа дека е планарна. Димерната форма, Al2H6, е изолирана во цврст водород и е изоструктурна со диборан (B2H6) и дигалан (Ga2H6).
Ракување
Алан не е спонтано запалив. Сепак, се препорачува „слично ракување и мерки на претпазливост како што се применуваат за LiAlH4" (хемискиот реагенс, литиум алуминиум хидрид), бидејќи неговата „реактивност е споредлива“ со овој поврзан редуцирачки реагенс. За овие реагенси, и препаратите во раствори и изолираните цврсти материи се „многу запаливи и мора да се складираат во отсуство на влага“. Кога се користи во стандардни лабораториски количини и препарати, аланот се користи во дигестор. Цврстите супстанци од овој тип на реагенс носат препораки за ракување „главбокс или сува кутија“. . По употребата, контејнерите со растворот обично се затвораат цврсто со истовремено испирање со безводен („сув“) инертен гас, на пр., азот или аргон, за да се исклучи воздухот (и кислородот и влагата што ги содржи). Она што во голема мера ја намалува стапката на распаѓање поврзана со аланските препарати, пасивираниот алан сепак ја задржува класификацијата на опасност од 4.3 (хемикалии кои во контакт со вода испуштаат запаливи гасови).
Подготовка
Алуминиумските хидриди и различните нивни комплекси се одамна познати. Неговата прва синтеза беше објавена во 1947 година, а патентот за синтезата беше доделен во 1999 година. Алуминиум хидрид се подготвува со третирање на литиум алуминиум хидрид со алуминиум трихлорид. Постапката е сложена: мора да се посвети внимание на отстранувањето на литиум хлоридот.
Етерскиот раствор на алан бара итна употреба, бидејќи полимерниот материјал брзо се таложи како цврста материја. Познато е дека растворите на алуминиум хидрид се разградуваат по 3 дена. Алуминиум хидрид е пореактивен од LiAlH4.
Постојат неколку други методи за подготовка на алуминиум хидрид:
Електрохемиска синтеза
Неколку групи покажаа дека аланот може да се произведе електрохемиски. Патентирани се различни методи за производство на електрохемиски алан. Електрохемиски генерирачкиот алан ги избегнува нечистотиите од хлорид. Се дискутираат два можни механизми за формирање на алан во електрохемиската ќелија на Класен што содржи THF како растворувач, натриум алуминиум хидрид како електролит, алуминиумска анода и железна (Fe) жица потопена во жива (Hg) како катода. Натриумот формира амалгам со катодата Hg што ги спречува несаканите реакции и водородот произведен во првата реакција може да се зароби и да реагира назад со натриум жива амалгам за да произведе натриум хидрид. Системот на Класен не резултира со губење на почетниот материјал. За нерастворливите аноди се јавува реакција 1, додека за растворливите аноди се очекува анодно растворање според реакцијата 2:
Во реакцијата 2, алуминиумската анода се троши, ограничувајќи го производството на алуминиум хидрид за дадена електрохемиска ќелија.
Докажано е кристализација и обновување на алуминиум хидрид од електрохемиски генериран алан.
Хидрогенирање на алуминиум метал со висок притисок
α-AlH3 може да се произведе со хидрогенизација на алуминиумски метал на 10 GPa и 600 C. Реакцијата помеѓу течниот водород произведува α-AlH3 кој може да се поврати во амбиентални услови.
Формирање на адукти со Луисови бази
Неговиот комплекс со диетил етер се формира според следната стехиометрија:
Реакцијата со литиум хидрид во етер произведува литиум алуминиум хидрид:
Редукција на функционалните групи
Во органската хемија, алуминиум хидрид главно се користи за редукција на функционални групи. На многу начини, реактивноста на алуминиум хидрид е слична на онаа на литиум алуминиум хидрид. Алуминиум хидрид ќе ги редуцира алдехидите, кетоните, карбоксилните киселини, анхидридите, киселинските хлориди, естрите и лактоните до нивните соодветни алкохоли. Амидите, нитрилите и оксимите се редуцираат до нивните соодветни амини.
Во однос на селективноста на функционалната група, аланот се разликува од другите хидридни реагенси. На пример, во следната редукција на циклохексанон, литиум алуминиум хидрид дава транс : цис сооднос од 1,9 : 1, додека алуминиум хидрид дава транс : цис сооднос од 7,3 : 1. Аланот овозможува хидроксиметилација на одредени кетони (тоа е замена на C-H со C-CH2OH на алфа позицијата). Самиот кетон не се редуцира бидејќи е „заштитен“ како негов енолат.
Органохалидите се редуцираат бавно или воопшто не се редуцираат со алуминиум хидрид. Затоа, реактивните функционални групи како што се карбоксилните киселини може да се редуцираат во присуство на халиди.
Нитро групите не се редуцираат со алуминиум хидрид. Исто така, алуминиум хидрид може да постигне редукција на естер во присуство на нитро групи.
Алуминиум хидрид може да се користи за редукција на ацеталите на половина заштитени диоли.
Алуминиум хидрид може да се користи и во реакцијата за отворање на епоксиден прстен како што е прикажано подолу.
Реакцијата на алилично преуредување спроведена со употреба на алуминиум хидрид е SN2 реакција и не е стерично.
Алуминиум хидрид го редуцира јаглерод диоксидот во метан со загревање:
Хидроалуминација
Се покажа дека алуминиум хидрид се додава во пропаргилните алкохоли. Слично на хидроборацијата, алуминиум хидридот може, во присуство на титаниум тетрахлорид, да додаде вода на двојни врски.
Гориво
Во својата пасивирана форма, аланот е активен кандидат за складирање на водород и може да се користи за ефикасно производство на енергија преку апликации со горивни ќелии, вклучително и горивни ќелии и електрични возила и други апликации со мала тежина. AlH3 содржи до 10,1 % водород по тежина (со густина од 1,48 грама на милилитар), или двапати поголема од густината на водородот од течноста H2. Почнувајќи од 2006 година, AlH3 беше опишан како кандидат за кој „ќе бидат потребни дополнителни истражувања за да се развие ефикасен и економичен процес за негово регенерирање од потрошениот прав на Al“.
Алан е исто така потенцијален додаток на ракетното гориво и во експлозивни и пиротехнички состави. Во својата непасивни форма, аланот е исто така ветувачки додаток за ракетно гориво, способен да испорача зголемување на импулсната ефикасност до 10%.
Пријавени несреќи
Редукцијата на трифлуорометил соединението со алан беше пријавено дека предизвика „сериозна експлозија“.
Мал Дух (маглина)
Мал Дух (NGC 6369) — планетарна маглина во соѕвездието Змијоносец, заведена во Новиот општ каталог на длабоконебесни тела.
Објектот бил предмет и на други истражувања, па освен како Мал Дух и NGC 6369 се споменува и како PK 2+5.1, ESO 520-PN3, AM 1726-234, CS=14.7.
Откривање
Објектот е откриен на 21 мај 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, Мал Дух е од видот PN. Видливиот сјај со голо око изнесува 11,4 m, а оној во рамките на интервалот од минималната до максималната честота 12,9 m. Мал Дух има само една позната привидна димензија, која изнесува 0,63'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 29 м 20,4 с, а неговата деклинација, односно висината на лакот на тој агол, -23° 45' 33"".
Други поделби
Проучување на Мал Дух е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 338; додека во Каталогот на основни ѕвезди (GSC) е групиран под бројот 6826. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 172.
ЖС „Гостиражни“
Железничката станица „Гостиражни“ е оддалечена 108,6 километри од главната железничка станица во Скопје.
Црква „Св. Петар и Павле“ - Србјани
Свети Петар и Павле — главна селска и гробјанска црква во селото Србјани.
Историја
Црквата дури трипати е обновувана, но староста на нејзините темели не е утврдена.
Врз основа на турски попис од 1494, во Србјани живеел Поп Никола со синовите кој служел во црквата „Св. Петар и Павле“. Оваа црква била соборна и за околните села, а ја викале и „Голема Црква“. Празникот на Апостолите Петар и Павле бил ден за голема прослава.
Врз основа на овој документ во 1994 година се прославил јубилеј 500 години мисија на оваа црква. Се одржала света литургија во која чиноначалствувал Неговото блаженство Архиепископот Охридски и Македонски г.г. Михаил во сослужение со митрополитот Дебарско–Кичевски г. Тимотеј и свештеници од епархијата. На свеченоста присуствувал и тогашниот претседател на Македонија, Киро Глигоров.
Инаку според преданието на постарите жители, црквата датира уште од времето на Св. Климент Охридски, односно од IX век. Последното обновување на црквата се случило во првата половина на XX век, а најголемиот дел од фрескоживописот е обновен дури после Втората светска војна.
Црква „Св. Ѓорѓи“ - Долна Камила
Свети Ѓорѓи (Ιερός Ναός Αγίου Γεωργίου) — црква во селото Долна Камила, Серско, Егејска Македонија. Влегува во состав на Серско-нигритската епархија на Цариградската патријаршија. Има улога на парохиски храм.
Историја
Црквата е изградена во 1957 г. на местото на постара урната црква. Претставува трикорабна засводена базилика. Осветена е на 3 декември 1967 г. од митрополитот Константин Серско-нигритски.
Во парохијата влегуваат и црквите „Успение на Пресв. Богородица“ и „Св. Бессребреници“.
Елена Феранте
Елена Феранте (1943 - ) всушност e псевдонимна италијанска писателка, чие право име не е познато. Романи на Ферантова се објавени на италијански јазик и преведени се на многу други светски јазици, како што се англиски, холандски, германски и итн. Tетралогијата Неаполски приказни припаѓа во нејзините најдобри  дела. Весникот Time ја прогласи во 2016 година за еден  од највлијателни писатели во светот.
Литературен опис
Елена Феранте e автор на шест романи. Нејзино најпознато дело e роман во четири тома Неаполски приказни. Главни јунаци се две интелигентни девојчиња од Неапол kои се обидуваат да го пронајдат своето место во светот кој ги опкружува, a тој свет e полн со суровости и предрасуди. Teтралогијата се состои од следниве романи: Моjата феноменална пријателка (2012), Приказна за новото име (2013), Оние кои си заминуваат и оние кои остануваат (2014) и Приказна за изгубеното дете (2015) коjа e номинирана за италијанската литературна награда Стрега.
Милан Стеваноски
Милан Колев Стеваноски (15 септември 1922 во Врбјани, Прилепско — 15 април 1945 во Товарник, Хрватска) — македонски партизан, учесник во НОБ.
Животопис
Милан Колев Стеваноски бил роден на 15 септември 1922 година во селото Врбјани. По занимање бил земјоделец. Кон НОБ се приклучил во август 1944 година. Учествувал во борбите што ги водела Втората македонска ударна бригада на Сремскиот фронт, загинал на 15 април 1945 година во Товарник, Хрватска.
Candies
Од 1973 до 1978 година, Candies е познат како познатиот јапонски бенд. Во 1977 година, и покрај силна популарност, Candies одеднаш објави своето пензионирање. Во Јапонија, на финалниот концерт беше голема вест. На финалниот концерт беше презентирана на телевизија. Оваа публика рејтинг беше 32%.
Дискографија (Синглови)
Lead vocal : Sue (1,2,3,4) Ran (5,6,7,8,9,10,11,12,13,14,15,17,18) Miki (16)
Осетиска нова година
Ногбон, или осетиската нова година, - новогодишен фестивал прославуван од Осетите и „господар на Новата година“ во осетиската митологија. Се слави годишно помеѓу 12-14 јануари.
Заедничките обичаи/обреди на фестивалот служат традиционална празнична пита наречена „артхурон“, која го симболизира сонцето, танцувајќи околу огнот и скокајќи над огнот за да ги отргне „минатогодишните неволји“.
ЖС „Ореше“
ЖС „Ореше“ — железничко стојалиште близу селото Ореше. Ова железничко стојалиште се користи како крајно одредиште на планинарите кои го посетуваат Планинарскиот дом „Чеплез“ односно планинскиот врв Солунска Глава.
Бад Фрајенвалде
Бад Фрајенвалде (Bad Freienwalde, Tarnowica) — бањски град во округот Меркиш-Одерланд, во сојузната покраина Бранденбург, Германија. Се наоѓа на стариот тек на реката Одра на северозападниот крај од басенот Одербрух, 15 километри источно од Еберсвалде и 50 километри североисточно од Берлин, близу границата со Полска. Во градот влегуваат селата Алтранфт, Алтглицен, Бралиц, Хоензатен, Хоенвуцен, Нојенхаген и Шифмиле.
Историја
Фрајенвалде бил првпат споменат во декрет од 1316 и се појавил како град во 1364. Минерален извор бил откриен во 1685, именуван Kurfürstenquelle („извор на изборниот кнез“) по изборниот кнез Фридрих Вилхелм Први. Малата неокласична палата Фрајенвалде била изградена во 1799 според плановите на Давид Жили како летна резиденција на Фредерика Луиза, вдовица на кралот Фридрих Вилхелм Втори. Нејзиниот парк бил проектиран од Петер Јозеф Лене во 1822. Индустријалецот Валтер Ратенау ја купил палатата во 1909.
Меѓународни односи
Бад Фрајенвалде е збратимен со:
Маренго (округ во Алабама)
Маренго (Marengo County) е округ во сојузната американска држава Алабама. Главен град на округот е градот Линден. Според пописот во САД од 2010 година, бројот на населението во округот изнесува жители.
Географија
Округот зафаќа површина од 2,546 км2, од кои 2,531 км2 се копно, а останатите 15 км² вода. Се граничи со окурзите:
Демографија
Според пописот во 2000 година, округот броел 22,539 жители, 8,767 домаќинсства 6,277 семејства. Густината на населеност изнесувала 4 жители/км2. 47.28% од населението го сочинувале припадници на белата раса, а 51.71% на црната.
Закон за општата управна постапка
Закон за општата управна постапка – највисок правен акт од областа на управното право во Република Македонија. Со него се уредува постапката за заштита на правата на правните и физичките лица, како и заштита на јавниот интерес по кој се должни да постапуваат државните органи и институции (министерства, органи на државната управа, органи на општините, лица на кои со закон им е доверено да вршат јавни овластувања) кога постапуваат, решаваат и преземаат други управни дејствија.
Законот од 2015 година
Еден од најважните новитети на овој закон било воведувањето на т.н. „постапка преку еден јавен орган“, која се применува кога некоја управна постапка може да се спроведе преку еден јавен орган при што по барање на странката сите управни дејствија се извршуваат преку тој орган. Со законот, јавниот орган што ја води управната постапка е должен да му ги даде на барателот сите информации за управното дејствие што се бара и да му обезбеди пристап до сите бази и регистри на податоци и до сите правни лкеови против одредено управно дејствие; да комуницира со странката за време на управната постапка; сите поднесоци да ги препраќа до надлежниот јавен орган итн.
Исто така, со овој закон значајно место се посветува и на правната помош која може по електронски пат да ја побара секој јавен орган кога му се потребни факти, исправи или други докази кои ги поседува друг јавен орган или кога не може самиот да го спроведе потребното управно дејствие. Јавниот орган, пак, од кого е побарана помош е должен да постапи по барањето без одлагање, а најдоцна во рок од седум дена и по електронски пат да ги достави бараните факти и докази.
Електронската комуникација е воведена со членот 37 од овој закон, кој пропишува дека комуникацијата меѓу јавните органи може да се изведува писмено, усно или електронски. Притоа, актите во управната постапка може да се достават до странката по електронски пат само кога таа се согласила на овој начин на комуникација. Во продолжение, ставот 3 од членот 37 пропишува дека електронската комуникација е задолжителна во комуникацијата меѓу јавните органи.
Тондо Пити
Тондо Пити (Tondo Pitti) е мермерен релјеф на Богородица и Исус од Микеланџело Буонароти во тркалезна или тондо форма. Направен е помеѓу 1503 и 1504 година и сега се наоѓа во Националниот музеј „Барџело“ во Фиренца.
Историја
Во 1823 година, тондото било купено од фиренските власти за 200 скуди, од продавницата на галеристот Федел Ачаи. Сместен во Уфици, конечно била сместена во Национален музеј на Барџело во 1873 година.
Опис и стил
Во тондото е претставена Марија, со отворена книга на колена. Со отсутен поглед, таа гледа во далечината замисленаа за судбината на нејзиниот син во светите списи. Херувимот на челото на Марија го симболизира нејзиното знаење за пророштвата. Малиот Исус се потпира на неа во живо контрапосто, а во позадина се гледа младиот Свети Јован Крстител.
Сигурно Микеланџело бил под влијание на изгубениот цртеж на Света Ана од Леонардо да Винчи, кој бил изложен во Сантисима Анунзијата во тие години, врз основа на интеракцијата помеѓу фигурите и врзаната атмосфера создадена со техниката stiacciato. Страните на делото не се полирани, давајќи незавршен карактер на делото и акцентирајќи го овој ефект.
Центарот на целата композиција е Марија, која седи на коцка блок (како Богородица од скалите) и се чини дека се наведнува за подобро да влезе во просторот на тондото. Речиси се добива впечаток дека сака насилно да си замине да го напушти полето на релјефот. Нејзината глава, во висок релјеф, се проектира и нанадвор и нагоре надвор од границата на тондото и се врти лево за да ја скрши цврстината на вертикалната оска на нејзиното тело. Контрастот помеѓу ликот на Јован Крстител и релјефот на Богородица и дава длабочина на делото.
NGC 1946
NGC 1946 — расеано ѕвездено јато во соѕвездието Златна Рипка, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 1946 се споменува и како ESO 85-SC84, in LMC.
Откривање
Објектот е откриен на 3 јануари 1837 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 25 м 16,4 с, а неговата деклинација, односно висината на лакот на тој агол, - 66° 23' 41".
Други поделби
Проучување на NGC 1946 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 445; додека во Каталогот на основни ѕвезди (GSC) е групиран под бројот 8890.
Економија на Обединетото Кралство
Економијата на Обединетото Кралство е една од најголемите во светот, изразено според големината на БДП.
Надворешнотрговска размена
Во 2014 година, вкупниот извоз на стоки и услуги на Обединетото Кралство изнесувал 515 милијарди фунти. Притоа, 44% од извозот бил наменет за Европската Унија, 21% одел во Северна и Јужна Америка, учеството на Азија во извозот на Обединетото Кралство изнесувало 19%, а 16% од извозот бил насочен кон остатокот на светот. Од друга страна, вкупниот увоз на стоки и услуги на Обединетото Кралство во 2014 година достигнал 550 милијарди фунти, а во структурата на увозот најголемо учество имале: Европската Унија (53%), Азија (20%), Јужна и Северна Америка (13%), додека 15% од вкупниот увоз доаѓал од остатокот на светот.
Каматен своп
Каматен своп (англиски: interest swap) претставува договор меѓу две страни за замена на парични приливи, пресметани на некоја договорена номинална вредност, на точно утврдени денови во рамките на определен временски период. Со каматниот своп, двете страни се договараат да си ги разменат своите каматни плаќања, пресметани на некој однапред утврден номинален износ, кој ја претставува договорната вредност (notional ammount) на свопот. Каматните свопови спаѓаат во групата на финансиски деривати, a нивната основна форма (basic interest swap) во жаргонот на учесниците на пазарот се нарекува „обична ванила“ (plain vanilla).
Каматните свопови за првпат се појавиле во 1981 година на пазарот на еврообврзници и, оттогаш, нивниот пазар забележува неверојатен растеж. Како резултат на тоа, денес, вредноста на трансакциите со каматни свопови далеку го надминува тргувањето со другите финансиски деривати. Тоа произлегува оттаму, што своповите се наметнуваат како многу привлечни инструменти за заштита од ризиците, пред сè, заради можноста за нивно приспособување кон посебните потреби на клиентите.
Kарактеристики на своповите
Со каматниот своп, двете страни се договараат да си ги разменат своите каматни плаќања, пресметани на договорната вредност на свопот. Притоа, едната страна плаќа камата по постојана каматна стапка, а прима камата по променлива каматна стапка, додека другата страна плаќа камата по променлива каматна стапка, а прима камата по постојана каматна стапка. Меѓутоа, своп-договорот подразбира само замена на каматните плаќања, но не и на номиналната вредност, која останува непроменета за време на важењето на свопот. Како што може да се забележи, свопот е многу сличен на кредит што две страни истовремено си го одобруваат една на друга, со тоа што не се отплаќа основниот долг, туку само каматата. Притоа, едната страна плаќа камата по постојана, а другата по променлива каматна стапка.
Каматните свопови не се стандардизирани инструменти, така што со нив се тргува на пазарот преку шалтер (over the counter market, OTC market). Инаку, рочноста на своповите се протега од 6 месеци до 30 години, меѓутоа, најчести се своповите со рочност од 1 до 10 години. Своп-трансакциите се извршуваат преку финансиски посредници (големите комерцијални и инвестициски банки итн.), кои делуваат или како посредници или како дилери. Во првиот случај, посредниците само ги поврзуваат двете страни на свопот и се грижат за извршување на каматните плаќања. Во вториот случај, дилерите се јавуваат како поддржувачи на пазарот, односно врз себе ја преземаат улогата на спротивна страна во своп-трансакцијата. Се разбира, тоа значи дека ризиците од своп-трансакцијата паѓаат на товар на дилерот.
Делувајќи како поддржувачи на пазарот, дилерите ги објавуваат каматните стапки по кои се спроведуваат своп-трансакциите со различна рочност. Притоа, постојаните каматни стапки обично се засновани на каматните стапки на државните обврзници, додека променливите каматни стапки се земаат од пазарот на пари (ЛИБОР, каматната стапка на државните записи, каматната стапка на комерцијалните записи итн.). Врз таа основа, дилерите објавуваат „куповни“ и „продажни“ котации за постојаните каматни стапки со различна рочност, додека наведената променлива каматна стапка се применува на сите трансакции.
Видови каматни свопови
Од основниот вид своп-договори, каде што се разменува постојана за променлива каматна стапка, се развиле своп-договори што вклучуваат размена на две различни променливи каматни стапки – свопови на основата (basis swaps). Понатаму, се појавиле свопови во кои номиналната вредност на договорот се менува (расте или се намалува) за време на важењето на свопот. Како натамошна новина на пазарот се јавиле своповите со опции (swaps with options) итн. свопции (swaptions). Првите претставуваат своп-договори комбинирани со опции, каде што сопственикот на опцијата има право да го поништи своп-договорот по истекот на одредено време. Свопциите претставуваат опции што гласат на свопови, т.е. купувачот на опцијата има право да склучи своп-договор со одредени одлики.
Пример за каматен своп
Една банката е заинтересирана за своп-договор на износ од 20 милиони долари со рочност од 3 години, во кој би плаќала постојана каматна стапка, а би примала парични приливи по променлива каматна стапка. Во исто време, друга банка сака да склучи своп-договор со истите одлики, во кој би плаќала парични текови пресметани по променлива каматна стапка, а би примала парични приливи по постојана каматна стапка. Двете банки може да се обратат до дилерот на свопови, којшто ги спојува двете страни на трансакцијата. Дури и да не постојат две страни, доволно е едната банка да се обрати до дилерот и тој ќе се согласи да склучи своп-договор во кој тој ќе ја заземе спротивната страна.
Притоа, за своп-договорите со рочност од три години, дилерот објавува одредени каматни стапки, на пример: 6,45% и 6,47%, додека како променлива каматна стапка се зема тримесечен ЛИБОР, кој на денот на склучувањето на своп договорот изнесува, на пример, 4,16%. Оваа котација означува дека првата банка ќе плаќа постојана каматна стапка од 6,47%, а ќе прима променлива каматна стапка, еднаква на тримесечен ЛИБОР, додека втората банка ќе плаќа тримесечен ЛИБОР, а ќе прима постојана каматна стапка од 6,45%. Бидејќи своп-договорот е со рочност од 3 години, тоа значи дека банките ќе си разменат каматни плаќања во 12 тримесечни периоди. Во тој случај, двете банки ќе ги имаат следниве парични приливи и одливи:
Парични текови во првиот период
Прва банка: Плаќа: 0,0647 х 91/365 х 20 000 000 = 322 614 Прима: 0,0416 х 91/360 х 20 000 000 = 210 311 Плаќа:				   = 112 303
Втора банка: Плаќа: 0,0416 х 91/360 х 20 000 000 = 210 311 Прима: 0,0645 х 91/365 х 20 000 000 = 321 616 Прима:			           = 111 305
Заработка на дилерот: 112 303 – 111 305 = 998